

3
ועדת החינוך והתרבות
26.11.02

[bookmark: _GoBack]פרוטוקולים/ועדת חינוך/6167
	ירושלים, ל' בכסלו, תשס"ג
5 בדצמבר, 2002

הכנסת החמש-עשרה									נוסח לא מתוקן
מושב חמישי




פרוטוקול מס' 550
מישיבת ועדת החינוך והתרבות
מיום שלישי, כ"א בכסלו התשס"ג – 26.11.02, שעה 11:30


סדר היום:

	טקס פתיחת מבצע איסוף צעצועים כדמי חנוכה לילדים עניים.

נכחו:

חברי הוועדה:

זבולון אורלב – היו"ר
עוזי אבן
ענת מאור
רחמים מלול

מוזמנים:	

כוכבי  סדרת הטלוויזיה "הקטנטנות":
נדיה 
סבסטיאן

ד"ר דניאל טרופר
תום אבני
קובי מחט
רותי סלע
נועה סלע
סואינה סלע
יחיאל טרופר
אילן גאל-דור
הראל גוטשטיין   - יחסי ציבור
ישראל כהן
מיכל סבח
יקיר אשר
שי יוכלמן
פז יפת
דברה אברסון
מירי מור
שרי ישראל         - יחסי ציבור
אלון עמדי
רוני מתוק
מעיין כהן
בן דוד מורלי
שחר אברמוביץ


דנה מרגלית
נועה מרגלית
אידה אנונו
אדוה אנונו
אילה אנונו
פרח אנונו
מתן עצמון
ליאור יוסף
רמה ספיר
מאיה שמואלי
יוסף לגונר


מנהלת הוועדה: יהודית גידלי

קצרנית:             חדוה בנקין


-=-=-=-=-=-=-=-=-=-=-=-=-=-=-

טקס פתיחת מבצע איסוף צעצועים כדמי חנוכה לילדים עניים

היו"ר זבולון אורלב:

	מוריי  ורבותיי, אני שמח לפתוח כאן בכנסת את המבצע של תנועת "גשר" לאיסוף צעצועים לילדים. 

	כידוע, לצערנו, למעלה מ-580,000 ילדים במדינת ישראל חיים מתחת לקו העוני, ופירושו של דבר שכמעט כל ילד רביעי במדינת ישראל חי מתחת לקו העוני. לקראת חג החנוכה, נכון עשתה תנועת "גשר" -  בראשותו של הרב ד"ר דניאל טרופר, שיושב כאן לשמאלי -  שיזמה את המבצע שיכול לשמח ילדים, להאיר פנים ולהעלות חיוך, ומי יכול לעמוד בפני צעצועים? יש לי ילדים ויש לי נכדים, ואני יודע את הערך הגדול של צעצועים. אבל אני חושב שהמבצע הזה חשוב לא רק מפני שמי שיקבל צעצועים ישמח מאוד, אלא גם  מפני שחשוב מאוד שילדים ילמדו גם לתת. 

	אני שמח שלמבצע הזה באו הכוכבים מסדרת "הקטנטנות", נדיה  וסבסטיאן,  מארגנטינה -  אני מבקש מהמתורגמנית לומר להם שביקרתי בארגנטינה לפני שנה. אנחנו מקדמים את פניהם בברכה ורואים ערך חשוב בכך שהם מוסיפים דעת קהל אוהדת של ילדים למען המבצע הזה. 

נדיה:

	תודה. 

היו"ר זבולון אורלב:

	בבקשה, ד"ר טרופר.

ד"ר דניאל טרופר:

	אני רק רוצה לומר מלים ספורות על מקומה של "גשר" בתוך המבצע הזה. אתם יודעים שכאשר יש מצוקה ביטחונית, למשל, וקמה צעקה להקים ממשלת אחדות לאומית. ולנו נראה שכאשר יש מצוקה חברתית כמו שיש לנו – חצי מיליון ילדים מתחת לקו העוני – צריכים להקים חזית חברתית מאוחדת, וזה מה שהביא אותנו ליזום את המבצע הזה, שכולנו משתתפים בו. ילדים מכל המגזרים בארץ, דתיים, חילוניים, חרדים, אוספים ונותנים צעצועים, והצעצועים מתחלקים בכל חלקי הארץ.

	אנחנו מאוד שמחים שחבר הכנסת זבולון אורלב וועדת החינוך והתרבות בכנסת נתנו את חסותם למבצע הזה. יש לזה ערך סמלי מאוד מאוד גדול, וודאי שאנחנו שמחים שהאורחים הנחמדים שלנו מארגנטינה שהגיעו לכנסת – לא הגיעו לכאן מסיבות פוליטיות אלא הגיעו במטרה לתרום לחברה. 

היו"ר זבולון אורלב:

	 תודה רבה.

	הואיל ואנחנו מאוד אוהבים אורחים מחוץ לארץ  אבל אנחנו גם בעד הפקות מקור, אני רוצה להזכיר שנמצא אתנו גם תום אבני, שהוא השחקן הישראלי במחזמר. מתי יוצא המחזמר לדרך?

תום אבני:

	המחזמר חוזר להופיע בחנוכה, עם נדיה וסבסטיאן, ונמצא אתנו גם קובי מחט שמשחק אתי במחזמר, יחד עם נדיה  וסבסטיאן. 
היו"ר זבולון אורלב:

	 אתה מוכן לתת עכשיו איזה קטע?

תום אבני:

	קטע לא, אבל אני כן מוכן להגיד כמה מלים. 

היו"ר זבולון אורלב:

	 בבקשה. אני חושב שיש לו דרך סלולה לבניין הזה.  הוא תפס מיד את העניין. תום, בבקשה.

תום אבני:

	אגיד לכם את האמת, לי כילד – לא שעכשיו אני כזה מבוגר -  לא היה חסר כלום, ומאוד מעציב אותי לשמוע כל פעם על ילדים, שלא שאין להם כסף לקנות כרטיס טיסה לחוץ לארץ או אפילו לאילת, אלא חסרים להם דברים מאוד בסיסיים, כמו משחק או ספר, שלא לדבר על ילדים שאין להם מקום לישון או מה לאכול. 

	אני משחק במחזמר "קטנטנות" שהולך להופיע בחג החנוכה בכל רחבי הארץ.

היו"ר זבולון אורלב:

	 אתה משחק במקרה את התפקיד של סבסטיאן? 

תום אבני:

	לא, אני משחק את התפקיד של פליפה. 

היו"ר זבולון אורלב:

	נמצאים כאן הילדים שמשחקים את התפקידים של נדיה וסבסבטיאן?  

תום אבני:

	לא, הם לא פה. 

	אפילו שיש כל המהומה מסביב -  הרי נדיה וסבסטיאן הגיעו, עם כל יחסי הציבור וההצגות –  היה לנו חשוב מאוד לעצור לרגע ובאמת לתרום לקהילה, לתרום לשכבות מעוטות יכולת, ואנחנו נרתמים בשמחה למבצע המבורך הזה. 

	בתיאטראות הגדולים בירושלים, בתל-אביב ובחיפה, שבהם אנחנו נופיע,  אנחנו הולכים  להציב מיכלים גדולים, ואני באמת באמת מבקש מכל מי שקנה כרטיס למחזמר ומתכוון להגיע לצפות במחזמר – ואני יודע שיש הרבה כאלה – להביא אתו איזה שהוא צעצוע קטן, איזה שהוא משחק, ספר, אפילו משהו ישן שהוא לא כל כך משתמש בו והוא לא צריך אותו, ולשים אותו במיכל, ואני בטוח שבסוף חג החנוכה ייצאו משאיות מלאות במשחקים, היישר אל אותם ילדים שצריכים אותם הרבה יותר ממה שאנחנו צריכים. 

	אני יכול לספר לכם שלי אישית כל העניין הזה של איסוף הצעצועים לקח בדיוק חמש דקות. זה מאוד מאוד פשוט, אבל גם מאוד מאוד חשוב. 


היו"ר זבולון אורלב:

	תודה רבה לך.

	אני שאלתי אם גם נדיה וסבסטיאן מוכנים לומר לנו כמה דברים, והם הסכימו. 

נדיה:
(נושאת דברים בשפה הספרדית)

	אני מבקשת שהילדים יביאו הרבה צעצועים. הצעצועים יעזרו לילדים שזקוקים להם. אנחנו מודים לכולם על הכל. אנחנו מודים לכם שוב על כך שתביאו צעצועים לילדים שנזקקים להם. 

היו"ר זבולון אורלב:

	 תודה. 

	בבקשה, סבסטיאן.

סבסטיאן:
(נושא דברים בשפה הספרדית)

	אני חושב שזה מאוד חשוב לעזור לאנשים שנזקקים. אנחנו מרגישים מאוד טוב עם זה שאנחנו יכולים לתרום למבצע הזה ואנחנו מאוד מודים לכולם, לכל אלה שבאו לפה. 

היו"ר זבולון אורלב:

	 יש איזה קטע שהם מוכנים לתת לנו כאן?

תום אבני:

	הם ישמרו את זה למחזמר.

היו"ר זבולון אורלב:

	 תודה רבה.

	אנחנו נצא עכשיו החוצה לשים צעצועים במיכל – גם אני הבאתי צעצועים – ונאחל לכל הילדים שלנו במדינת ישראל שתהיה להם אורה ושמחה ושיהיה חג חנוכה שמח. 


(הישיבה ננעלה בשעה 11:50)
	







